# КОМИ РЕСПУБЛИКАЛӦН

# **ОЛАНПАС**

# **Коми Республикаын наркотическӧй средствоясӧн да психотропнӧй веществоясӧн оланпас торкалӧмӧн вӧдитчӧмысь, наркоманияысь ӧлӧдӧм йылысь**

## Примитӧма Коми Республикаса

## Каналан Сӧветӧн 2018 вося урасьӧм тӧлысь 28 лунӧ

Тайӧ Оланпасыс “Наркотическӧй средствояс да психотропнӧй веществояс йылысь” Федеральнӧй оланпас серти (водзӧ – Федеральнӧй оланпас) ладмӧдӧ Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын торъя юалӧмъяс.

**1 статья**

Тайӧ Оланпасын вӧдитчан шӧр кыввежӧртасъясӧн да терминъясӧн вӧдитчӧны Федеральнӧй оланпасӧн да Россия Федерацияса мукӧд нормативнӧй инӧда актӧн урчитӧм вежӧртасъясын.

**2 статья**

Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын инӧд боксянь ладмӧдӧмсӧ пӧртӧны олӧмӧ Россия Федерацияса Оланподув, Россия Федерациялӧн войтыркостса сёрнитчӧмъяс, Федеральнӧй оланпас, мукӧд федеральнӧй оланпас да на серти примитӧм Россия Федерацияса мукӧд нормативнӧй инӧда акт серти, тайӧ Оланпас да Коми Республикаса мукӧд нормативнӧй инӧда акт серти.

**3 статья**

Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын йитӧдъясын участвуйтысьясӧн лоӧны Коми Республикаса Каналан Сӧвет, Коми Республикаса Юралысь, Коми Республикаса Веськӧдлан котыр, Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органъяс.

**4 статья**

Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын Коми Республикаса Каналан Сӧветлӧн уджмогъяс:

Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын Коми Республикаса оланпасъяс примитӧм, наӧ кутчысьӧм да збыльмӧдӧм бӧрся видзӧдӧм.

**5 статья**

Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын Коми Республикаса Юралысьлӧн уджмогъяс:

1) аслас компетенцияын Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын нормативнӧй да инӧд боксянь ладмӧдӧм;

2) Коми Республикаын наркотикъяслы паныд удж нуӧдысь комиссияӧн юрнуӧдӧм, сылысь уджсӧ котыртӧм, сы лыдын Коми Республикаын наркоситуация серти мониторинг нуӧдӧм;

3) Россия Федерацияса оланпастэчас да Коми Республикаса оланпастэчас серти мукӧд уджмог олӧмӧ пӧртӧм.

**6 статья**

1. Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын Коми Республикаса Веськӧдлан котырлӧн уджмогъяс:

1) Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдӧмсӧ котыртӧм;

2) аслас компетенцияын Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын нормативнӧй да инӧд боксянь ладмӧдӧм;

3) Коми Республикаса канму уджтасъяс дасьтӧм, вынсьӧдӧм да збыльмӧдӧм, кутшӧмъясӧс веськӧдӧма Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын мероприятиеяс олӧмӧ пӧртӧм вылӧ;

4) наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмсӧ водз казялӧм могысь общеобразовательнӧй организацияясын да уджсикасӧ велӧдан организацияясын, а сідзжӧ вылыс тшупӧда велӧдан организацияясын велӧдчысьяс серти ӧлӧдан медицина осмотръяс нуӧдан условиеяссӧ индӧм;

5) Коми Республикаса олӧмӧ пӧртысь власьт органъясӧс индӧм, кодъясӧс уполномочитӧма Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын мероприятиеяс олӧмӧ пӧртӧм вылӧ;

6) Россия Федерацияса оланпастэчас да Коми Республикаса оланпастэчас серти мукӧд уджмог олӧмӧ пӧртӧм.

2. Коми Республикаса Веськӧдлан котырлысь уджмогъяссӧ, кутшӧмъясӧс урчитӧма тайӧ статьялӧн 1 юкӧнса 1 да 4 пунктъясын, Коми Республикаса Веськӧдлан котыр пӧртӧ олӧмӧ ачыс либӧ пӧртӧны олӧмӧ сыӧн уполномочитӧм Коми Республикаса олӧмӧ пӧртысь власьт органъяс.

3. Коми Республикаса Веськӧдлан котырӧн уполномочитӧм Коми Республикаса олӧмӧ пӧртысь власьт органъяс аслас компетенцияын:

1) пӧртӧны олӧмӧ Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын мероприятиеяс;

2) пырӧдчӧны Коми Республикаса канму уджтасъяс дасьтӧмӧ да збыльмӧдӧмӧ, кутшӧмъясӧс веськӧдӧма Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын мероприятиеяс олӧмӧ пӧртӧм вылӧ;

3) пӧртӧны олӧмӧ Россия Федерацияса оланпастэчас да Коми Республикаса оланпастэчас серти Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан юкӧнын мукӧд уджмог.

**7 статья**

Федеральнӧй оланпас серти Коми Республикаын меставывса асвеськӧдлан органъяс вермӧны пырӧдчыны наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдан мероприятиеясӧ, кутшӧмъясӧс урчитӧм пӧрадокын нуӧдӧны Коми Республикаса канму власьт органъяс, кодъясӧс индӧма тайӧ Оланпаслӧн 3 статьяын.

**8 статья**

Федеральнӧй оланпас серти сы могысь, медым наркотик быдмӧгъяс быдтан да вӧдитан местаясын, а сідзжӧ местаясын, кӧні вермасны оланпас торкалӧмӧн нуны-вайны наркотическӧй средствояссӧ, психотропнӧй веществояссӧ да налысь прекурсоръяссӧ, ӧлӧдны, эрдӧдны да дугӧдны наркотическӧй средствояс, психотропнӧй веществояс да налӧн прекурсоръяс оланпас торкалӧмӧн бергалан юкӧнын мыж вӧчӧмсӧ, индыны Коми Республикаӧс мутасӧн, кӧні видзӧдӧны наркотическӧй средствояс, психотропнӧй веществояс да налӧн прекурсоръяс видзӧм, нуӧм либӧ ыстӧм бӧрся.

**9 статья**

Федеральнӧй оланпастэчас серти Коми Республикаын наркотикъяслы паныд удж нуӧдысь комиссия ладмӧдӧ наркотическӧй средствояс, психотропнӧй веществояс да налӧн прекурсоръяс оланпас торкалӧмӧн бергалӧм серти паныд удж нуӧдӧм серти федеральнӧй олӧмӧ пӧртысь власьт органъяслӧн мутас органъяслысь, Коми Республикаса олӧмӧ пӧртысь власьт органъяслысь да Коми Республикаын муниципальнӧй юкӧнъяслӧн меставывса асвеськӧдлан органъяслысь уджсӧ, а сідзжӧ нуӧдӧ Коми Республикаын наркоситуация серти мониторинг да донъялӧ сылысь сӧвмӧмсӧ.

**10 статья**

Коми Республикаын наркотическӧй средствоясӧн да психотропнӧй веществоясӧн оланпас токалӧмӧн вӧдитчӧмысь, наркоманияысь ӧлӧдӧм вылӧ веськӧдӧм мероприятиеяссӧ сьӧмӧн могмӧдӧны Коми Республикаса республиканскӧй сьӧмкуд сьӧм тшӧт весьтӧ.

**11 статья**

Лыддьыны вынтӧмӧн “Мутас индӧм йылысь, кӧні видзӧдӧны наркотическӧй средствояс, психотропнӧй веществояс да налӧн прекурсоръяс видзӧм, нуӧм либӧ ыстӧм бӧрся” 2010 во рака тӧлысь 22 лунся 13-РЗ №-а Коми Республикаса Оланпас (Коми Республикаса канму власьт органъяслӧн индӧд-тшӧктӧмъяс, 2010, 9 №, 139 ст.).

**12 статья**

Тайӧ Оланпасыс вынсялӧ сійӧс официальнӧя йӧзӧдӧмсянь дас лун кольӧм мысти.

Коми Республикаса Юралысь С.А. Гапликов

Сыктывкар

2018 вося рака тӧлысь 6 лун

6-РЗ №